Goeie more maters,
Ja hierdie jaar is besig met sy laaste doodsnikke.
Ek ervaar ‘n algehele en algemene lamte en moegheid – ag kom ek sê maar die woord:- Gatvol! – orals by alles en almal.
Die hitte vang ons hier in die Suidlande. Dit dra nie by tot ons pogings om te oorleef nie. Finale uitdagings wat eis vir afhandeling voor die jaar sy deure toemaak, dra by tot ‘n algehele gees van stress en moedeloosheid.
Selfs die Taxi bestuurders is meer bedagsaam en minder agressief op die paaie. Dit is ‘n besliste teken van ‘n groot moeg wat oor alles hang.
Hier op ons groepie het ek ook ‘n besliste afname in bydraes gesien. Ook die gesels is maar lammerig en tammerig. Vir ‘n oomblik was ek bekommerd – maar na ek bietjie op die ander groot groepe gaan kuier het – sien ek dat daar selfs nog minder aangaan as hier by ons.
Al wat ek vir elkeen kan sê is vasbyt en sterkte. Vat elke dag asof dit die enigste dag in jou lewe is (wat die werklike waarheid is).
Moenie energie vermors op gister nie – jy kan absoluut niks doen om hom oor te doen nie.
More is nog nie gebore nie – so moet ook nie tyd en energie wat aan vandag se leef behoort daarop spandeer nie.
In hierdie tyd waar dit voel asof jou uurglas ‘n gat in het en jy amper die sandkorrels kan tel, is dit nou absoluut belangrik om buite tyd vir jouself tyd te maak.
Vat ‘n oomblik om diep en stadig asem te haal. Teug aan daai koffie en geniet elke slukkie asof dit die enigste ding in die heelal is wat saakmaak.
Voor jy uithardloop om die dag te jaag – vat ‘n intense moment vas en laat tyd stilstaan deur jou geliefde hartsogtelik te soen.
Spandeer ‘n gehalte oomblik stil saam met JOU.
Stop die klok! Moenie vasgevang word in die “stampede” nie.
Hoop julle elkeen het ‘n wonderlike dag.
Gepubliseer op 21st November 2018 21st November 2018 Skrywer MeraaiKategorieë Sommer GeselsSleutelwoord Afrikaans, Blog Pos, Die Namib Skryf, Prosa, Skryf in AfrikaansLewer kommentaar op My moeg is moeg
Skoenmaker, Wiskunde en Lees – Deur Jan N. Alleman
Daar is redes hoekom sekere onderwysers sekere vakke aanbied. Ek dink dit het iets met vakkunde te doen. Daar is beslis ’n rede hoekom wiskunde onderwysers, soos skoenmakers, hulle by hulle lees moet hou.
Die klas luister aandagtig en werk spontaan mee terwyl ons na die lees gewoontes en vaardighede van ander volke regoor die wêreld kyk. Ons is besig met statistiek en die voorstelling daarvan in persentasie op grafieke. Die gemiddelde Amerikaanse kind spandeer slegs ’n baie klein persentasie van sy of haar tyd aan lees oor die algemeen. In ’n poging om vas te stel of my leerlinge lees en wat en hoe hulle lees, wend ek my tot van die meer klassieke werke…
Lees meer Skoenmaker, Wiskunde en Lees – Deur Jan N. Alleman
Gepubliseer op 16th November 2018 15th Januarie 2019 Skrywer Jan N. AllemanKategorieë Prosa, Sommer GeselsSleutelwoord Namibië, Prosa, Skryf in Afrikaans1 Kommentaar op Skoenmaker, Wiskunde en Lees – Deur Jan N. Alleman